nahid-hub/BLUGE-bengali-wikipedia-section-title-prediction huggingface dataset:
তিনি ছাত্রজীবন থেকেই রাজনীতির সাথে জড়িয়ে পড়েন। রাজনীতির জন্য পড়ালেখা পর্যন্ত পুরোপুরি শেষ করতে পারেননি। তিনি ব্রিটিশ বিরোধী আন্দোলনে ১৯২১ থেকে ১৯৩৫ সাল পর্যন্ত রাজনীতির সঙ্গে জড়িয়ে পড়েন। এইসময় তিনি ভারতীয় মহাদেশের অনেক নেতৃবৃন্দের সংস্পর্শে আসেন। আন্দোলনের সূত্র ধরে তিনি ভারতীয় মহাদেশের বিভিন্ন অঞ্চলে সফর করেন। তিনি মাওলানা শওকত আলি, মাওলানা মুহাম্মদ আলি ও চিত্তরঞ্জন দাশ এইরকম অনেক নেতার সাথে তিনি ভারতবর্ষকে স্বাধীন করার জন্য সহযোদ্ধা হিসাবে কাজ করেন। তিনি রাজনৈতিক কারণে ১৯৩৫ সাল পর্যন্ত ভারতের কলকাতা বৈঠকখানা রোডে স্থায়ীভাবে বসবাস করেছিলেন। হোসেন শহীদ সোহ্‌রাওয়ার্দীসহ অন্যান্য নেতৃবৃন্দের সাথে তিনি ইন্ডিয়া কংগ্রেসে রাজনীতি করেন। তার রাজনীতিতে সক্রিয় ভূমিকা দেখে ব্রিটিশ সরকার তাকে অবিভক্ত ভারতের পূর্ব অঞ্চলের কোল কন্ট্রোলার ও ডেপুটি মাজিস্ট্রেটের চাকুরি করার প্রস্তাব করেন। কিন্তু তিনি এই প্রস্তাবে রাজি না হয়ে তা প্রত্যাখ্যান করেন। এছাড়াও একটি বিদেশী কোম্পানির লোভনীয় চাকুরির প্রস্তাব প্রত্যাখ্যান করেন। কেননা সেখানে চাকুরি করতে গেলে রাজনীতিতে তেমন সক্রিয় হতে পারবেননা, সেই কারণে। ব্রিটিশ শাসনামলে লাকসাম, চাঁদপুর ও মতলব এলাকার আসনে ১৯৩৭ সালে তিনি নির্বাচনে প্রতিদ্বন্দ্বিতা করেন। এছাড়াও তিনি ১৯৪৬ সালে লেজেসলেটিভ এসেমলির সদস্যপদে নির্বাচনে প্রতিদ্বন্দ্বিতা করেন। শেরে বাংলা এ.কে ফজলুল হক, আবদুল হামিদ খান ভাসানী ও হোসেন শহীদ সোহ্‌রাওয়ার্দীর অনুরোধে তিনি ১৯৫৪ সালের নির্বাচনে নিজ প্রার্থী পদ প্রত্যাহার করে তাদের মনোনীত প্রার্থীকে সাপোর্ট করেন। এইসময় রূপসা গ্রামে হোসেন শহীদ সোহ্‌রাওয়ার্দী এবং মাওলানা আবদুল হামিদ খান ভাসানী আগমন করেন। তিনি তাদের সাথে নির্বাচনের সময় বিভিন্ন সমাবেশে যোগ দেন। 

সঠিক অনুচ্ছেদ শিরোনাম কোনটি?
titleA. সমাজসেবা মূলক কাজ
titleB. রাজনৈতিক জীবন
titleC. প্রারম্ভিক জীবন
titleD. মৃত্যু
উত্তর: titleB
ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন। খ্রি-ল্দে-গ্ত্সুগ-ব্ত্সানের নানাম গোষ্ঠীর মাং-মো-র্জে-ব্ঝি-স্তেং এবং নানঝাও রাজ্যের রাজকুমারী ল্সাম-ল্হা-স্পাংস নামক অপর দুই স্ত্রী ছিল।

সঠিক অনুচ্ছেদ শিরোনাম কোনটি?
titleA. সাম্রাজ্য বিস্তার
titleB. বৌদ্ধধর্মবিরোধী বিদ্রোহ
titleC. পরিবার
titleD. অভিষেক
উত্তর: titleC
ক্রিকেট খেলা থেকে অবসর গ্রহণ করার পর আন্তর্জাতিক ক্রিকেট কাউন্সিল কর্তৃক ম্যাচ রেফারির দায়িত্বপ্রাপ্ত হন। মার্চ, ১৯৯৫ সাল থেকে ফেব্রুয়ারি, ২০০২ সাল পর্যন্ত আন্তর্জাতিক ক্রিকেট কাউন্সিল কর্তৃক ম্যাচ রেফারির দায়িত্ব পালন করেন। এ পর্যায়ে ৯ টেস্ট ও ৫৪টি ওডিআই পরিচালনা করেছিলেন। এছাড়াও, ব্যাঙ্গালোরভিত্তিক ন্যাশনাল ক্রিকেট একাডেমির সভাপতির দায়িত্বে ছিলেন। রাজস্থান দলকে প্রশিক্ষণ দেন। ক্রিকেটের বাইরে ভারতীয় স্টেট ব্যাংকের নির্বাহী ছিলেন।

সঠিক অনুচ্ছেদ শিরোনাম কোনটি?
titleA. প্রশাসনে অংশগ্রহণ
titleB. আন্তর্জাতিক ক্রিকেট
titleC. দেহাবসান
titleD. প্রথম-শ্রেণীর ক্রিকেট
উত্তর: titleA
১৯২২ সালে ১,১৬৯ রান ও ১৫৭ উইকেট লাভ করে ডাবল লাভ করেন। চ্যাম্পিয়নশীপে সারে দল তৃতীয় স্থান দখল করে। আবারও দলে কার্যকরী বোলারের অভাবের কথা ফুঁটে উঠে। উইজডেন দলের সফলতায় মন্তব্য করে যে, ফেন্ডারের হারানোর কিছুই নেই। প্রথমবারের মতো চশমা পরিধান করেন। হ্যামশায়ারের বিপক্ষে ১৩০ মিনিটে ১৮৫ রান তুলেন। এছাড়াও অন্যান্য খেলার মধ্যে লিচেস্টারশায়ারের বিপক্ষে ৫০ মিনিটে ৯১ ও কেন্টের বিপক্ষে ৯০ মিনিটে ১৩৭ রান সংগ্রহ করা অন্যতম ছিল। ১৯২২ সালে কোন টেস্ট খেলা অনুষ্ঠিত হয়নি। সিডনি পারডন উল্লেখ করেন যে, একমাত্র শৌখিন ক্রিকেটার হিসেবে ইংল্যান্ড দলে তার অন্তর্ভূক্তি নিশ্চিত ছিল। মৌসুম শেষে আলফ্রেড জিককের পরিবর্তে জর্জ হ্যারিসের সাথে জনসমক্ষে হাজির হবার সৌভাগ্য লাভ করেন। হ্যারিস এমসিসির প্রভাববিস্তারকারী কোষাধ্যক্ষ ও কেন্টের সভাপতি ছিলেন।

সঠিক অনুচ্ছেদ শিরোনাম কোনটি?
titleA. সারে গমন
titleB. শীর্ষে আরোহণ
titleC. বডিলাইন সিরিজ
titleD. কাউন্টি ক্রিকেটে অংশগ্রহণ
উত্তর: titleB
১৯৯৯ সাল থেকে কাম্বারব্যাচ ইংরেজ অভিনেত্রী অলিভিয়া পোলেটের সাথে প্রেম শুরু করেন। ম্যানচেস্টার বিশ্ববিদ্যালয়ে নাট্যকলাতে পড়ার সময় তার সাথে পরিচয় হয়। এ সম্পর্ক ১২ বছর টিকে। পোলেটের পরে আনা জেমস নামের একজন লন্ডনের শিল্পীর সাথে সম্পর্ক শুরু হয়। 

৫ নভেম্বর ২০১৪ তে, যুক্তরাজ্যের দ্য টাইমস পত্রিকার আসন্ন বিবাহ বিভাগে, নাট্যমঞ্চ ও অপেরা পরিচালক সোফি হান্টার এর সাথে কাম্বারব্যাচের বাগদানের খবর প্রকাশিত হয়। 
২০১৫ র ৭ জানুয়ারী, কাম্বারব্যাচের মুখপাত্র এই দম্পতির আসন্ন সন্তান লাভের সত্যতা নিশ্চিত করেন। ১৪ ফেব্রুয়ারি ২০১৫, এই দম্পত্তি ইংল্যান্ডের প্রাচীন সেইন্ট পিটার ও সেইন্ট পল চার্চে বিয়ে করেন। ২০১৫ সালের ১৩ জুন ক্যাম্বারব্যাচ দম্পত্তি একটি পুত্র সন্তান লাভ করেন। 

কাম্বারব্যাচ বৌদ্ধ ধর্মের দর্শনে বিশ্বাস করেন এবং ধ্যান ও প্রশান্তি চর্চার ব্যাপারে তার আগ্রহ রয়েছে। 

সঠিক অনুচ্ছেদ শিরোনাম কোনটি?
titleA. থিয়েটার/মঞ্চ
titleB. চলচ্চিত্র নির্মাণ প্রতিষ্ঠান
titleC. ব্যক্তিগত জীবন
titleD. টেলিভিশন
উত্তর: titleC
ইয়র্কশায়ারের কার্ক স্যান্ডল এলাকায় নীল মলেন্ডারের জন্ম। শৈশবের কিছুটা অংশ সমারসেটে অতিবাহিত করার পর লিঙ্কনশায়ারে চলে যান। সেখানকার বোর্ন গ্রামার স্কুলের ভর্তি হন। বিদ্যালয়ে অবস্থানকালে সহজাত ক্রীড়াবিদ হিসেবে ক্রিকেট ও ফুটবলে দক্ষতা প্রদর্শন করেন। এ সময়ে কাউন্টি ও কান্ট্রি পর্যায়ে বালকদের বিভাগের প্রতিনিধিত্ব করেন। ইংল্যান্ডের যুব দলকে নেতৃত্ব দিয়ে ওয়েস্ট ইন্ডিজ গমন করেছিলেন তিনি।

১৯৮০ সাল থেকে ১৯৯৬ সাল পর্যন্ত নীল মল্যান্ডারের প্রথম-শ্রেণীর খেলোয়াড়ী জীবন চলমান ছিল। ঘোস্টি ডাকনামে পরিচিতি পান। ১৯৮০ থেকে ১৯৮৬ ও ১৯৯৫ থেকে ১৯৯৬ সাল পর্যন্ত নর্দাম্পটনশায়ার এবং ১৯৮৭ সাল থেকে ১৯৯৪ সাল পর্যন্ত সমারসেট দলের পক্ষে খেলেছেন। এছাড়াও, ১৯৮৩-৮৪ মৌসুম থেকে ১৯৯২-৯৩ মৌসুম পর্যন্ত ওতাগোর প্রতিনিধিত্ব করেছেন। তন্মধ্যে, ১৯৯০-৯১ মৌসুম থেকে ১৯৯১-৯২ মৌসুম পর্যন্ত দলের অধিনায়কের দায়িত্ব পালন করেছিলেন তিনি।

বিদ্যালয় জীবন শেষে বেশকিছু কাউন্টির সাথে নিজেকে যুক্ত রাখেন। তন্মধ্যে জন্মগতভাবে ইয়র্কশায়ারীয় হলেও ১৯৮০ সালে নর্দাম্পটনশায়ারের পক্ষে প্রথম-শ্রেণীর খেলোয়াড়ী জীবন শুরু করেন। ইংল্যান্ড ইয়ং ক্রিকেটার্সের সদস্যরূপে ওয়েস্ট ইন্ডিজ গমন করেন। সেখানে আশাতীত ভালো খেলেন তিনি। ডানহাতে ফাস্ট-মিডিয়াম বোলিং করতেন। নিচেরসারিতে ব্যাটিংয়ে নেমে উত্তরোত্তর কার্যকরী ব্যাটসম্যানে রূপান্তরিত হন। নিজেকে সামলিয়ে তীক্ষ্ণ পেস বোলিংয়ের কার্যকারিতা দেখান। ১৯৮৪ সালে কাউন্টি ক্যাপ লাভ করেন। তবে, ১৯৮৭ সালে সমারসেটের পথে ধাবিত হন। টানটনে দলের পুণর্গঠনে প্রক্রিয়ায় গুরুত্বপূর্ণ ভূমিকা রাখেন। অতিশীঘ্রই দলের সদস্য ও খেলোয়াড়দের মাঝে জনপ্রিয় হয়ে উঠেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. আম্পায়ার
titleD. প্রথম-শ্রেণীর ক্রিকেট
উত্তর: titleD
১৯৯৬ সালের নভেম্বর মাসে সুলতান কাবুস "রাষ্ট্রের মৌলিক বিধি" উপস্থাপন করেন। এটিই হলো ওমানের প্রথম লিখিত "সংবিধান"। এই সংবিধান ইসলামি আইন ও প্রচলিত আইনের কাঠামোয় বিভিন্ন অধিকারের নিশ্চয়তা দিয়েছে। এই সংবিধানের মাধ্যমে, মন্ত্রী থাকাকালীন সময়ে কোন সরকারী শেয়ারহোল্ডিং সংস্থার কর্মকর্তা হওয়া যাবে না, এই আইনের কারণে দীর্ঘকাল ধরে চলে আসা দ্বন্দ্বের আংশিক সমাধান হয়েছে। এর সবচেয়ে বড় সফলতা হলো সুলতানের উত্তরাধিকার আইন বিধিবদ্ধ করা।

হরমুজ প্রাণালীর ওপর ওমানের কৌশলগত অবস্থান আছে। যা পারস্য উপসাগরের প্রবেশপথে প্রায় ৩৫ মাইল পর্যন্ত বিস্তৃত।আঞ্চলিক স্থিতিশীলতা ও নিরাপত্তার ব্যাপারে ওমান সর্বদা সচেতন থাকে। এ অঞ্চলের কাছাকাছি যেকোন আঞ্চলিক উত্তেজনা, ইরাক-ইরান দ্বন্দ্ব, রাজনৈতিক  ইসলামের সম্ভাব্য হুমকি ইত্যাদি বিষয়ে ওমানের উদ্বেগ রয়েছে। ইরাকের সাথে ওমান একটি কূটনৈতিক সম্পর্ক বজায় রেখেছিলো যখন তারা একই সাথে উপসাগরীয় যুদ্ধের সময় জাতিসংঘ জোটকেও সমর্থন দিচ্ছিলো। তারা উক্ত জোটে সৈন্য পাঠিয়েছিলো এবং তাদের দেশকে অস্ত্র ও রসদ সরবাহের জন্য উন্মুক্ত রেখেছিলো।

সঠিক অনুচ্ছেদ শিরোনাম কোনটি?
titleA. প্রাক-ঐতিহাসিক সময়
titleB. বিদেশী আক্রমণ
titleC. ১৯৯০ এর দশক
titleD. ইসলাম আগমনের পুর্বের সময়
উত্তর: titleC
কথিত আছে, সোমনাথের প্রথম মন্দিরটি খ্রিস্টের জন্মের আগে থেকে বিদ্যমান ছিল।

গুজরাটের বল্লভীর যাদব রাজারা ৬৪৯ খ্রিস্টাব্দে দ্বিতীয় মন্দিরটি নির্মাণ করে দেন। ৭২৫ খ্রিস্টাব্দে সিন্ধের আরব শাসনকর্তা জুনায়েদ তাঁর সৈন্যবাহিনী পাঠিয়ে এই মন্দিরটি ধ্বংস করে দেন। তারপর ৮১৫ খ্রিস্টাব্দে গুজ্জর প্রতিহার রাজা দ্বিতীয় নাগভট্ট সোমনাথের তৃতীয় মন্দিরটি নির্মাণ করান। এই মন্দিরটি ছিল লাল বেলেপাথরে নির্মিত সুবিশাল একটি মন্দির।
১০২৪ খ্রিস্টাব্দে মামুদ গজনি আরেকবার মন্দিরটি ধ্বংস করেন। ১০২৬ থেকে ১০৪২ খ্রিস্টাব্দের মাঝে কোনো এক সময়ে গুজ্জর পরমার রাজা মালোয়ার ভোজ ও সোলাঙ্কি রাজা আনহিলওয়ারার প্রথম ভীমদেব আবার মন্দিরটি নির্মাণ করান। এই মন্দিরটি ছিল কাঠের তৈরি। কুমারপাল (রাজত্বকাল ১১৪৩-৭২) কাঠের বদলে একটি পাথরের মন্দির তৈরি করে দেন।

১২৯৬ খ্রিস্টাব্দে সুলতান আলাউদ্দিন খিলজির সৈন্যবাহিনী পুনরায় মন্দিরটি ধ্বংস করে। হাসান নিজামির তাজ-উল-মাসির লিখেছেন, গুজরাটের রাজা করণ পরাজিত হন, তাঁর সেনাবাহিনী পলায়ন করে, "পঞ্চাশ হাজার নীরিহ মানুষকে তরবারির আঘাতে নিহত করা হয়" এবং "বিজয়ীদের হাতে আসে কুড়ি হাজারেরও বেশি ক্রীতদাস ও অগণিত গবাদি পশু"। ১৩০৮ খ্রিস্টাব্দে সৌরাষ্ট্রের চূড়াসম রাজা মহীপাল দেব আবার মন্দিরটি নির্মাণ করান। তাঁর পুত্র খেঙ্গর ১৩২৬ থেকে ১৩৫১ সালের মাঝে কোনো এক সময়ে মন্দিরে শিবলিঙ্গটি প্রতিষ্ঠা করেন।

১৩৭৫ খ্রিস্টাব্দে গুজরাটের সুলতান প্রথম মুজফফর শাহ আবার মন্দিরটি ধ্বংস করেন। মন্দিরটি পুনর্নির্মিত হলে ১৪৫১ খ্রিস্টাব্দে গুজরাটের সুলতান মাহমুদ বেগদা আবার এটি ধ্বংস করে দেন।

কিন্তু এবারও মন্দিরটি পুনর্নির্মিত হয়। ১৭০১ খ্রিস্টাব্দে মুঘল সম্রাট আওরঙ্গজেব মন্দিরটি ধ্বংস করেন। আওরঙ্গজেব সোমনাথ মন্দিরের জায়গায় একটি মসজিদ নির্মাণ করেছিলেন। এই মসজিদে হিন্দু শাস্ত্র-ভিত্তিক মোটিফগুলি সম্পূর্ণ ঢাকা পড়েনি।

পরে ১৭৮৩ সালে পুণের পেশোয়া, নাগপুরের রাজা ভোঁসলে, কোলহাপুরের ছত্রপতি ভোঁসলে, ইন্দোরের রানি অহল্যাবাই হোলকর ও গোয়ালিয়রের শ্রীমন্ত পাতিলবুয়া সিন্ধের যৌথ প্রচেষ্টায় মন্দিরটি পুনঃপ্রতিষ্ঠিত হয়। তবে মূল মন্দিরটি মসজিদে পরিণত হওয়ায় সেই জায়গায় মন্দির প্রতিষ্ঠা করা যায় নি। মন্দির প্রতিষ্ঠা হয়েছিল ধ্বংসাবশেষের পাশে।

সঠিক অনুচ্ছেদ শিরোনাম কোনটি?
titleA. পৌরাণিক উপাখ্যান
titleB. স্বাধীন ভারতে সোমনাথ মন্দির পুনর্নির্মাণ
titleC. ইতিহাস
titleD. আসারু-ল-বিলাদ
উত্তর: titleC
চট্টগ্রাম মহানগরীতে জন্ম নিলেও অনুপমের শিক্ষাজীবন শুরু হয় গ্রামের বাড়ি ধলঘাটে। ধলঘাট ইংলিশ উচ্চ বিদ্যালয়ে ভর্তি হয়ে সেখানে দ্বিতীয় শ্রেণী পর্যন্ত পড়েন। ১৯৪৭ সালে দ্বিতীয় বিশ্বযুদ্ধ শেষ হলে গ্রাম থেকে ফিরে চট্টগ্রাম কলেজিয়েট স্কুলে তৃতীয় শ্রেণীতে ভর্তি হন। ১৯৫০ সালে চট্টগ্রামের সাম্প্রদায়িক দাঙ্গার কারণে তার মা তাকে তার বোনসহ কলকাতায় তার মামার কাছে পাঠিয়ে দেন। কলকাতার সেন্ট ক্যাথিড্র্যাল মিশনারী স্কুলে ভর্তি হয়ে তিনি তার পড়াশোনা চালিয়ে যান। চট্টগ্রামের পরিবেশ শান্ত হলে কলকাতা থেকে ফিরে তিনি চট্টগ্রাম মিউনিসিপ্যাল এইচ ই স্কুলে ভর্তি হন। এই স্কুল থেকেই ১৯৫৬ সালে ম্যাট্রিক পাস করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম
titleC. শৈশব
titleD. প্রাথমিক শিক্ষা
উত্তর: titleD
রম্ভা কুবেরের পুত্র নলকুবেরের নিকট অভিসার গমন কালে রাবণ তাকে দেখে কামমুগ্ধ হয়ে পড়েন। তাই রাবণ তাকে ধর্ষণ করেন। রম্ভা নলকুবেরকে এই ঘটনা বললে নলকুবের রাবণকে অভিশাপ দেন, রাবণ কোন নারীর অনিচ্ছায় তার প্রতি বল প্রয়োগ করে ধর্ষণ করতে গেলে রাবণের মাথা সাত খন্ডে বিভক্ত হয়ে যাবে। এই জন্যই সীতা রাবণ কর্তৃক অপহৃত হয়েও নিজের সতীত্ব রক্ষা করতে পেরেছিলেন। (রামায়ণ-উত্তর)

সঠিক অনুচ্ছেদ শিরোনাম কোনটি?
titleA. ঋগ্বেদে উর্বশী
titleB. রামায়ণে রম্ভা
titleC. স্কন্ধ পুরাণে রম্ভা
titleD. কালিদাসের উর্বশী
উত্তর: titleB
এমন অনেকগুলো কারণ রয়েছে যার ফলস্বরূপ একজন ব্যক্তি যৌন কর্মহীনতায় ভুগতে পারেন। এগুলো মানসিক বা শারীরিক সমস্যার কারণে হতে পারে। সংবেদনশীল কারণগুলোর মধ্যে আন্তঃব্যক্তিক বা মানসিক সমস্যা রয়েছে, যা হতাশা, যৌন ভয় বা অপরাধবোধ, অতীত যৌন আঘাত এবং যৌন ব্যাধি, এর মধ্যে অন্যতম।

উদ্বেগজনিত অসুস্থতা রয়েছে এমন লোকদের মধ্যেই সাধারণত লিঙ্গ উত্থান অসামঞ্জস্যতা হয়। সাধারণ উদ্বেগের মত মানসিক সমস্যা ছাড়াও পুরুষদের মধ্যে লিঙ্গ উত্থান অসামঞ্জস্যতা হতে পারে, তবে প্যানিক ডিসর্ডারের মতো ক্লিনিক্যালি নির্ণয়যোগ্য রোগগুলো সাধারণত সহবাস এবং অকাল বীর্যপাত এড়ানোর কারণ হয়ে থাকে। সহবাসের সময় ব্যথা প্রায়শই মহিলাদের মধ্যে উদ্বেগজনিত অসুবিধাগুলোর দ্বৈত উপস্থিতির ফলে হয়।

শারীরিক কারণগুলো যা যৌন কর্মহীনতার দিকে পরিচালিত করতে পারে সেগুলোর মধ্যে মাদক যেমন অ্যালকোহল, নিকোটিন, নেশাদায়ক পদার্থ, উদ্দীপক, অ্যান্টিহাইপারটেন্সিভস, অ্যান্টিহিস্টামিইনস এবং কিছু মনোরোগের ঔষধগুলো অন্তর্ভুক্ত। মহিলাদের ক্ষেত্রে প্রায় কোনও শারীরবৃত্তীয় পরিবর্তন যা প্রজননতন্ত্রকে প্রভাবিত করে — প্রাক-মাসিক সিনড্রোম, গর্ভাবস্থা এবং প্রসবোত্তর সময়কালে, রজোনিবৃত্তি যৌনইচ্ছার উপর বিরূপ প্রভাব ফেলতে পারে পিঠে আঘাত যৌন ক্রিয়াকলাপকে প্রভাবিত করতে পারে, যেমন প্রসারিত প্রস্টেট গ্রন্থি, রক্ত ​​সরবরাহ বা নার্ভের ক্ষতির সমস্যা (মেরুদণ্ডের জখমের পরে যৌন কর্মহীনতার মতো) সমস্যা হতে পারে। ডায়াবেটিক নিউরোপ্যাথি, মাল্টিপল স্ক্লেরোসিস, টিউমার এবং খুবই বিরল, তৃতীয় স্তরের সিফিলিসও এই ক্রিয়াকে প্রভাবিত করতে পারে, যেমন বিভিন্ন অঙ্গ প্রত্যঙ্গের ব্যর্থতা (যেমন হার্ট এবং ফুসফুস), অন্তঃস্রাবজনিত ব্যাধি (থাইরয়েড, পিটুইটারি বা অ্যাড্রিনাল গ্রন্থি হতে পারে সমস্যা), হরমোনের ঘাটতি (লো টেস্টোস্টেরন, অন্যান্য অ্যান্ড্রোজেনস, বা ইস্ট্রোজেন) এবং কিছু জন্মগত ত্রুটি।

যৌন কর্মহীনতার অনেক শারীরিক এবং অন্তর্নিহিত কারণ ছাড়াও শ্রোণী তল কর্মহীনতা একটি।

ভিন্নজাতীয় সম্পর্কের দম্পতিদের মধ্যে যৌন ক্রিয়াকলাপ হ্রাসের অন্যতম প্রধান কারণ পুরুষ সঙ্গীটি লিঙ্গ উত্থান অসামঞ্জস্যতায় ভুগছেন। এটি পুরুষ সঙ্গীটির জন্য খুব দুঃখজনক হতে পারে, শরীরের দুর্বল ভাবভঙ্গির কারণে হতে পারে এবং এটি এই পুরুষদের জন্য কম আকাঙ্ক্ষার একটি বড় উৎসও হতে পারে। বয়স্ক মহিলাদের মধ্যে যোনি সংকীর্ণ হওয়া এবং অ্যাথ্রফি হওয়া স্বাভাবিক। যদি কোনও মহিলা তার সঙ্গীর সাথে নিয়মিত যৌন ক্রিয়াকলাপে অংশ না নেন, অনেকদিন পর হঠাৎ যদি তিনি সহবাসে লিপ্ত হওয়ার সিদ্ধান্ত নেন, তবে তিনি ব্যথা বা আঘাতজনিত ঝুঁকি না নিয়ে একটি লিঙ্গকে জায়গা করে দিতে পারবেন না। এটি একটি দুষ্টচক্রে পরিণত হতে পারে, যা ঐ মহিলাকে যৌন কর্মহীনতার দিকে পরিচালিত করে।

এমিলি ওয়ান্টজেলের মতে, আমেরিকান সংস্কৃতিতে বার্ধকবিরোধী অনুভূতি রয়েছে যা যৌন কর্মহীনতার কারণ হয়ে ওঠে কিন্তু তারা এটাকে প্রাকৃতিক প্রক্রিয়ার অংশ হিসাবে না দেখে "চিকিৎসার প্রয়োজন এমন অসুস্থতা" হিসাবে দেখে। সমস্ত জায়গায় কিন্তু এমন না; উদাহরণস্বরূপ, মেক্সিকোয় বসবাসরত পুরুষদের একটি অংশ অপরিপক্ক যৌনতার স্বাভাবিক অংশ হিসাবে লিঙ্গ উত্থান অসামঞ্জস্যতাকে তারা গ্রহণ করে নেয়।

সঠিক অনুচ্ছেদ শিরোনাম কোনটি?
titleA. কারণসমূহ
titleB. উত্তেজনা পরবর্তী ব্যাধি
titleC. লিঙ্গ উত্থান অসামঞ্জস্যতা
titleD. চিকিৎসা
উত্তর: titleA
বুয়েট উনবিংশ শতাব্দীর শেষভাগে জরিপকারদের জন্য একটি জরিপ শিক্ষালয় হিসেবে প্রতিষ্ঠিত হয়। ১৮৭৬ সালে তদানীন্তন ব্রিটিশ রাজ "ঢাকা সার্ভে স্কুল" নামে একটি প্রতিষ্ঠান চালু করে। এর উদ্দেশ্য ছিল সেই সময়কার ব্রিটিশ ভারতের সরকারি কাজে অংশগ্রহণকারী কর্মচারীদের কারিগরি শিক্ষা প্রদান করা। ১৯০৫ সালে ঢাকার তৎকালীন খাজা আহসানউল্লাহ এ বিদ্যালয়ের প্রতি আগ্রহী হন এবং মুসলমানদের শিক্ষাদীক্ষায় অগ্রগতির জন্য বিদ্যালয়ে ১.১২ লক্ষ টাকা দান করেন। তার মহৎ অনুদানে এটি পরবর্তীতে একটি স্বয়ংসম্পূর্ণ ইঞ্জিনিয়ারিং শিক্ষালয় হিসেবে প্রসার লাভ করে এবং তার স্বীকৃতি হিসেবে ১৯০৮ সালে বিদ্যায়নটির নামকরণ করা হয় "আহসানউল্লাহ ইঞ্জিনিয়ারিং স্কুল"। "আহসানউল্লাহ ইঞ্জিনিয়ারিং স্কুল" তিন বছর মেয়াদী ডিপ্লোমা কোর্স দিতে শুরু করে পুরকৌশল, তড়িৎকৌশল এবং যন্ত্রকৌশল বিভাগে। শুরুতে একটি ভাড়া করা ভবনে বিদ্যালয়টির কার্যক্রম চলত। ১৯০৬ সালে সরকারি উদ্যোগে ঢাকা বিশ্ববিদ্যালয়ের শহীদুল্লাহ হলের কাছে এর নিজস্ব ভবন নির্মিত হয়। এ স্থানের একটি উঁঁচু চিমনি কিছুদিন আগেও এই স্মৃতি বহন করত। ১৯২০ সালে এটি বর্তমান অবস্থানে স্থানান্তরিত হয়।

শুরুতে বিদ্যালয়টি ঢাকা কলেজের সাথে সংযুক্ত ছিল। পরবর্তীতে এটি জনশিক্ষা পরিচালকের অধীনে পরিচালিত হতে থাকে। মিঃ এন্ডারসন এর প্রথম অধ্যক্ষ নিযুক্ত হন। এরপর ১৯৩২ সালে শ্রী বি. সি. গুপ্ত ও ১৯৩৮ সালে জনাব হাকিম আলী অধ্যক্ষ নিযুক্ত হন।

সঠিক অনুচ্ছেদ শিরোনাম কোনটি?
titleA. লাইব্রেরী
titleB. প্রাথমিক পর্যায়ে
titleC. ইতিহাস
titleD. প্রকৌশল বিশ্ববিদ্যালয় হিসেবে
উত্তর: titleB
সাংবাদিক মোনাজাত উদ্দিন নাসিমা আক্তার ইতির সঙ্গে ১৯৭০ সালের ১৪ ডিসেম্বর বিয়ে করেন। এই দম্পতির দুই মেয়ে ও এক ছেলে। বড় কণ্যা মাহফুজা মাহমুদ চৈতি ও ফেরদৌস সিঁথি পেশায় চিকিৎসক। তার ছেলে আবু ওবায়েদ জাফর সাদিক সুবর্ণ বুয়েটের শিক্ষার্থী ছিলেন। সে তৃতীয় বর্ষের ছাত্র থাকাবস্থায় ১৯৯৭ সালে আত্মহত্যা করে।

সঠিক অনুচ্ছেদ শিরোনাম কোনটি?
titleA. সাহিত্য জীবন
titleB. প্রারম্ভিক জীবন
titleC. ব্যক্তিগত জীবন
titleD. কর্মজীবন
উত্তর: titleC
নাগর্নো-কারাবাখ আধুনিক ভূতাত্ত্বিকদের কাছে কুড়া-আরাক্স সংস্কৃতি হিসাবে পরিচিত লোকদের দখলকৃত জমির মধ্যে পড়েছিল, যারা কুরা এবং আরাস দুটি নদীর মাঝখানে বাস করত।

অঞ্চলটির প্রাচীন জনগোষ্ঠীতে বিভিন্ন অটোকোথনাস স্থানীয় এবং অভিবাসী উপজাতি ছিল যারা বেশিরভাগ অ-ইন্দো-ইউরোপীয় ছিল। নিয়ন্ত্রক পাশ্চাত্য তত্ত্ব অনুসারে, এই আদিবাসীরা আর্মেনীয়দের সাথে বিবাহবন্ধনে আবদ্ধ হয়েছিল যারা খ্রিস্টপূর্ব ২য় শতাব্দীতে বা সম্ভবত এরও আগে ৪র্থ শতাব্দীতে আর্মেনিয়ার সাথে এই অঞ্চলটির অন্তর্ভুক্ত হওয়ার পরে এই অঞ্চলে এসেছিল। অন্যান্য বিদ্বানদের ধারণা যে আর্মেনীয়রা খ্রিস্টপূর্ব ৭ম শতাব্দীর শুরুতে এই অঞ্চলে বসতি স্থাপন করেছিল।

খ্রিস্টপূর্ব ১৮০ খ্রিষ্টাব্দে আর্টসাখ আর্মেনীয় রাজ্যের ১৫ টি প্রদেশের একটিতে পরিণত হয় এবং চতুর্থ শতাব্দী পর্যন্ত এটি থেকে যায়। আনুষ্ঠানিকভাবে একটি প্রদেশের ("নাহং") মর্যাদার অধিকারী হয়ে, আর্টসাখ সম্ভবত নিজস্বভাবে একটি আধিপত্য প্রতিষ্ঠা করেছিলেন - আর্মেনিয়ার প্রদেশ সিউনিকের মতো। অন্যান্য তত্ত্ব অনুসারে আর্টসখ হলেন একটি রাজকেন্দ্র, যা সরাসরি আর্মেনিয়ার রাজার অন্তর্ভুক্ত ছিল। তিগরান দ্যা গ্রেট, আর্মেনিয়ার রাজা, (৯৫–৫৫ খ্রীষ্টপূর্বে শাসনামল), "তিগরানাকার্ট" নামের ৪টি শহরের একটি আর্টশাখে প্রতিষ্ঠা করেছিল। স্টেপানাকার্টের উত্তর-পূর্বে অবস্থিত প্রাচীন তিগরানাকার্ট ধ্বংসাবশেষ একদল আন্তর্জাতিক বিদ্বান দ্বারা গবেষণা করা হচ্ছে।

আর্মেনীয় সংস্কৃতি এবং সভ্যতার মধ্যযুগের নাগর্নো-কারাবাখে বিকাশ ঘটে। ৫ম শতাব্দীতে, আর্মেনীয় বর্ণমালার প্রতিষ্ঠাতা মেস্রোপ মাশটটস এর প্রচেষ্টা, আধুনিক নাগর্নো-কারাবাখের আমারাসে প্রতিষ্ঠিত হয় প্রথম বিদ্যালয়টি। সেন্ট মেস্রোপ আর্টসাখ এবং উটিকে ধর্মবাণী প্রচারে খুব সক্রিয় ছিলেন। সামগ্রিকভাবে, মেস্রোপ মাশটটস আর্টসাখ এবং উটিকে তিনবার ভ্রমণ করেছিলেন, শেষ পর্যন্ত বৃহত্তর ককেশাস এর পাদদেশে পৌত্তলিক অঞ্চলগুলিতে পৌঁছানো। সপ্তম শতাব্দীর আর্মেনিয়ান ভাষাবিদ ও ব্যাকরণবিদ স্টিফানোস সুনেটিসি তার রচনায় বলেছিলেন যে আর্টসাখের আর্মেনীয়দের নিজস্ব উপভাষা ছিল এবং তার পাঠকদের এটি শিখতে উৎসাাহিত করেছিলেন।। একই ৭ম শতাব্দীতে, আর্মেনিয়ান কবি দাভতাক কের্তোগ তার "এলিগি অন দ্য ডেথ অফ গ্র্যান্ড প্রিন্স জুয়ানশে" লিখেন, যেখানে প্রতিটি অনুচ্ছেদ বর্ণানুক্রমিকভাবে আর্মেনীয় লিপির একটি অক্ষর দিয়ে শুরু হয়। ককেশীয় আলবেনিয়ার একমাত্র বিস্তৃত ইতিহাস আর্মেনিয়ান ভাষায় লিখেছিলেন ইতিহাসবিদ মুভসেস কাঘানকাটভাতসি।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. ভূগোল
titleC. ১৯৯৪-পরবর্তী যুদ্ধবিরতি
titleD. প্রাচীনকাল এবং প্রাথমিক যুগ
উত্তর: titleD
১৯৯৮ সালের জুলাই মাসের শেষের দিকে হুসাইনের লিম্ফেটিক ক্যান্সারে আক্রান্ত হওয়ার খবর প্রকাশিত হয়। যুক্তরাষ্ট্রের মেয়ো ক্লিনিকের চিকিৎসকরা তার রোগ নির্ণয় করেছিলেন। চিকিৎসার জন্য তিনি ক্যামোথেরাপি গ্রহণ শুরু করেন। চিকিৎসকরা তার সুস্থতার ব্যাপারে আশাবাদী ছিলেন। স্যাটেলাইটের মাধ্যমে জর্ডানের টেলিভিশনে দেয়া বক্তৃতায় জর্ডানের জনগণকে তিনি জানান যে তার রোগ নিরাময়যোগ্য। তবে তিনি দুর্বল হয়ে পড়ছিলেন। ক্যান্সারের কারণে ইতিপূর্বে ১৯৯২ সালে তার একটি কিডনি নষ্ট হয়ে গিয়েছিল।

১৯৯৯ সালের জানুয়ারিতে দেশে ফেরার সময় তিনি লন্ডনে যাত্রাবিরতি করেন। দুর্বলতার কারণে চিকিৎসকরা তাকে কয়েক সপ্তাহের জন্য ইংল্যান্ডে বিশ্রাম নেয়ার পরামর্শ দিয়েছিলেন। তবে তিনি জর্ডানে ফিরে আসেন

জর্ডানে ফিরে আসার পর পরিবারের সদস্য, মন্ত্রী, সংসদ সদস্য, বিদেশি বিশিষ্ট ব্যক্তিবর্গ‌ এবং সাধারণ নাগরিকদের স্রোত তাকে স্বাগত জানায়। জর্ডানের সরকারি সূত্রমতে এই সংখ্যা ৩০ লক্ষ।

সঠিক অনুচ্ছেদ শিরোনাম কোনটি?
titleA. কালো সেপ্টেম্বর
titleB. ইসরায়েলের সাথে শান্তি আলোচনা
titleC. অসুস্থতা
titleD. খালিদ মিশাল হত্যাচেষ্টা
উত্তর: titleC
কালভৈরব মন্দিরের স্থানটি সরাইলের বিখ্যাত জমিদার নূর মোহাম্মদ দান করেছিলেন। ব্রাহ্মণবাড়ীয়া শহর প্রতিষ্ঠার পূর্বে মেড্ডা ছিল তিতাস তীরবর্তী বাজার। এই মন্দিরের মূল কালভৈরবের বয়স প্রায় তিনশ' বছর। শহরের উত্তর সীমানায় শান্ত তিতাস নদীর পশ্চিম পার্শ্বে মেড্ডা গ্রামের এই জায়গা তখন ছিল পঞ্চবটের জন্য বিখ্যাত। সেখানেই পঞ্চবটির মূলে স্ব-মহিমায় আবির্ভূত হন কালীশ্বর শ্রীশ্রী কালভৈরব।

সঠিক অনুচ্ছেদ শিরোনাম কোনটি?
titleA. অনুষ্ঠানমালা
titleB. ব্যবস্থাপনা
titleC. ইতিহাস
titleD. অবস্থান
উত্তর: titleD
কোম্পানীটির সদর দপ্তর মাদ্রিদ এর এমভি৪৯ বিজনেস পার্ক এ অবস্থিত । সদর দপ্তরটি অ্যাভেনিদা ডি আমেরিকা ও এম-৩০ হাইওয়ে এর সংযোগস্থলের সন্নিকটে অবস্থিত । ২০১৩ সালে কোম্পানীটি অর্থ এর প্রধান কার্য্যালয় তার পূর্বের অবস্থান ভেলাজকুয়েজ ক্যাম্পাস, মাদ্রিদের সালামানকা জেলা থেকে এমভি৪৯ বিজনেস পার্ক এ স্থানান্তরিত করে ।

সঠিক অনুচ্ছেদ শিরোনাম কোনটি?
titleA. ভ্রমণাবস্থায় বিনোদন
titleB. সদর দপ্তর
titleC. কেবিন
titleD. সার্ভিসসমূহ
উত্তর: titleB
এক বছর বাদে ১৯৮২-৮৩ মৌসুমে ভারত গমনের সুযোগ পান। প্রথম ইনিংসে শূন্য রানে বিদায় নেন। তবে, [[কপিল দেব ও [[দিলীপ দোশী|দিলীপ দোশী’র ন্যায়]] বোলারদের মোকাবেলা করে ৭৭ রান তুলে দলের ড্রয়ে প্রভূতঃ ভূমিকা রাখেন। ২৩০ রানে পিছিয়ে থেকেও দলকে জয়ের দিকে ধাবিত করেছিলেন। তবে, ভারত দল ১৩৫/৭ তোলার পর খেলাটি শেষ হয়ে যায়। এক পর্যায়ে তাকে শ্রীলঙ্কা দলের অন্যতম নিয়মিত খেলোয়াড় হিসেবে ভাবা হতো। এটিই তার সর্বশেষ আন্তর্জাতিক ক্রিকেটে অংশগ্রহণ ছিল।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইংল্যান্ডের মুখোমুখি
titleC. অবসর
titleD. ভারত গমন, ১৯৮২-৮৩
উত্তর: titleD
মাহমুদুল ইসলামের জন্ম ১৯৩৬ সালে রংপুরে। তার পিতা আইনজীবী আজিজুল ইসলাম, মাতা জাহানারা ইসলাম। তিনি কারমাইকেল কলেজ থেকে এইচএসসি পাস করেন। ১৯৫৭ সালে রাষ্ট্রবিজ্ঞানে স্নাতক এবং ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। পরে তিনি ইন্ডিয়ানা বিশ্ববিদ্যালয় থেকে ১৯৮০ সালে এলএলএম ডিগ্রি লাভ করেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. প্রাথমিক জীবন এবং শিক্ষা
titleD. পেশা
উত্তর: titleC
শূককীটরা অতিমাত্রায় দলবদ্ধ। প্রাথমিক অবস্থায় তারা যাযাবরের মতোন কয়েকটি নিডল বা পাতা ঘিরে পশম দিয়ে সুতা কেটে অনেকগুলো পাতলা আশ্রম তৈরী করে আবার ছেড়ে যায়, কিন্তু তৃতীয় ইনস্টার থেকে তারা স্থায়ী বাসা বানানো শুরু করে। শূককীটের যাতায়াতের জন্য নির্দিষ্ট কোনো মুক্ত পথ থাকে না। বরং আশ্রমগুলোর স্তরের মধ্য দিয়ে বল প্রয়োগ করে এরা ভিতরে ঢুকে আবার বাহির হয়। শুককীটেরা তাদের খাবারকে প্রক্রিয়াকরণের মাধ্যমে যে ফ্রাস উৎপন্ন করে তা আশ্রমের তলায় জমা হয়।

সঠিক অনুচ্ছেদ শিরোনাম কোনটি?
titleA. জীবন চক্র
titleB. আশ্রম নির্মাণ
titleC. মধ্যশীতের খোরাক এবং তাপ নিয়ন্ত্রণ
titleD. প্রাকৃতিক নিয়ন্ত্রণ
উত্তর: titleB
শিক্ষাজীবন শুরু হয় ১৯৫৬ সালে; ডুমুরিয়া রঘুনাথপুর গ্রামস্থ স্কুলে। দ্বিতীয় শ্রেণীতে পড়ার সময় তার বাবা মারা যান। তখন তিনি পড়ালেখার জন্য মামা বাড়িতে চলে আসেন। তিনি ১৯৬৪ সালে যশোর সম্মিলনী স্কুলে ভর্তি হন ৮ম শ্রেণীতে। ১৯৬৭ সালে এই স্কুল হতেই এস. এস. সি পাশ করেন। এবং পরে ভর্তি হোন যশোর সরকারী এম. এম. কলেজে। আইয়ুব-মোনায়েম শাসনকালে সক্রিয়ভাবে ছাত্র রাজনীতি শুরু করেন । এই কারণে কর্তৃপক্ষ তাকে ১৯৬৮ সালে বহিষ্কার করে এবং তিনি ট্রান্সফার সার্টিফিকেট নিয়ে চলে যান নড়াইল ভিক্টোরিয়া কলেজে । ১৯৬৯ সালে তিনি সেখান থেকে এইচ. এস. সি. পাস করেন। পরে আবার যশোর সরকারী এম. এম. কলেজে ফিরে যান এবং বি.কম-এ ভর্তি হোন।

১৯৭২ সালে তিনি যশোরে শহীদ মশিয়ুর রহমানের নামে একটি ল কলেজ প্রতিষ্ঠিতকরতে সাহায্য করেন । পরে নিজের প্রতিষ্ঠা করা ল কলেজে পড়াশুনা শুর করেন। ল কলেজের ছাত্র হিসেবে টিপু সুলতান প্রথমবর্ষ সম্পন্ন করেন। এরপর রাজনীতিতে ওতপ্রেতভাবে জড়িয়ে পড়েন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. প্রাথমিক জীবন
titleD. ব্যক্তিগত জীবন
উত্তর: titleA
২০১২ সালে গ্রেটার ম্যানচেস্টারের হাইডে থম্পসন ডাগনাল দ্বারা রচিত মৌমাছির ধাতব ভাস্কর্যটি হাইড পার্কের বাচ্চাদের খেলার ক্ষেত্র সংলগ্ন কিস্তি জন্য খুব খারাপ অভ্যাস ও ফালিক দেখায় সমালোচনা করেছিল। যদিও ডাগনালকে তার প্রচেষ্টার জন্য এক সপ্তাহে ৩,৫০০ ডলার প্রদান করা হয়েছিল, কাউন্সিল কর্মীরা স্ট্যাম্প করে কাঠামোটি পরিবর্তন করেছিলেন এবং পার্কের অন্য অংশে নিয়ে যান। 

সঠিক অনুচ্ছেদ শিরোনাম কোনটি?
titleA. হাইড পার্ক, হাইড, গ্রেটার ম্যানচেস্টার
titleB. প্রতীক এবং মাজার
titleC. হাইড পার্ক ওবেলিস্ক, সিডনি
titleD. এম্পায়ার স্টেট বিল্ডিং
উত্তর: titleA
প্রাথমিক উপনিষদে শূদ্রকে "পান" বা 'পুষ্টিবিদ' বলে উল্লেখ করা হয়, যা শুদ্রকেই মাটির চাষকারী বলে মনে করে। তবে শীঘ্রই, শূদ্রদের করদাতাদের মধ্যে গণনা করা হয় না এবং বলা হয় যে তাদেরকে জমি প্রদানের সাথে সাথে জমিগুলি দিয়ে দেওয়া হবে। বেশিরভাগ কারিগর শূদ্রদের পদেও হ্রাস পেয়েছিলেন, তবে তাদের কাজের প্রতি অবজ্ঞার কোনও চিহ্ন নেই। ব্রাহ্মণ ও ক্ষত্রিয়কে বৈষ্য ও শূদ্র উভয়ের থেকে আলাদা করে আচারে বিশেষ অবস্থান দেওয়া হয়। বৈশ্যকে বলা হয় "ইচ্ছায় নিপীড়িত" এবং শূদ্র "ইচ্ছামত প্রহারিত"।

সঠিক অনুচ্ছেদ শিরোনাম কোনটি?
titleA. জাতপাত
titleB. পরবর্তীতে বৈদিক সময়কাল (১০০০-৬০০ বিসিই)
titleC. মধ্যযুগীয় যুগ, ইসলামী সুলতানি এবং মুঘল সাম্রাজ্যের সময়কাল (১০০০ থেকে ১৭৫০ খ্রিষ্টাব্দ)
titleD. আনুষ্ঠানিক বা আচারের কিংবদন্তি প্রতিরুপ
উত্তর: titleB
২৬ মার্চের পর তারা তিন বন্ধু মিলে রওনা দিলেন আগরতলা। সেখানে গিয়ে যুদ্ধের ট্রেনিং এর জন্য অপেক্ষা করছেন তারা এমন সময় কলকাতা থেকে এক আলোকচিত্র-সাংবাদিক এসে খুঁজে বের করলেন সালাউদ্দিনকে। তার মুখে খবর পেলেন তিনি স্বাধীন বাংলা ফুটবল দল গঠন করা হয়েছে। সেই সাংবাদিক সালাউদ্দিনকে বললেন তোমার বন্ধুরা সব তোমার জন্য আপেক্ষা করছে কলকাতায়। তুমি সেখানে যেয়ে ফুটবল দলে যোগ দাও। তাকে কলকাতা যাওয়ার ব্যবস্থা করে দিলেন সেই সাংবাদিকই। মালবাহী বিমানে করে রওনা দিলেন তিনি। ততদিনে গঠিত হয়ে গেছে স্বাধীন বাংলা ফুটবল দল। তিনি গিয়ে যোগ দিলেন সেই দলে। ঢাকায় বাবা-মার নিরাপত্তার কথা চিন্তা করে সালাউদ্দিন তার নিজের নাম ব্যবহার না করে তূর্য হাজরা নাম ব্যবহার করলেন। প্রথম ম্যাচ খেলেছিলেন মোহনবাগানের বিপক্ষে।

সঠিক অনুচ্ছেদ শিরোনাম কোনটি?
titleA. কোচিং ক্যারিয়ার
titleB. স্বাধীন বাংলা ফুটবল দলে সালাউদ্দিন
titleC. প্রারম্ভিক জীবন
titleD. খেলোয়াড় জীবন
উত্তর: titleB